उत्तराखंड के डीजीपी के कड़ाई का बाद तबिलागी जमाती हाजिरी लगवले
April 6, 2020
उत्तराखंड के पुलिस महानिदेशक अनिल रतूड़ी कड़ाई से कहले रहलें कि तमात के मरकज में शामिल हो के लवटल लोग अपने से सोझा आ जाव ना त बाद में ओह लोग के मालूम हो जाई कि सरकार कइसे ओह लोग से निबटी. कहलन कि एह लोग पर जान मारे के कोशिश के मुकदमा कइल जाई आ कहीं जे केहू एह लोग का छूत से कोरोना से मरल त एह लोग पर हत्या के धारा लगावल जाई.
एह तरह के सख्ती आदेश का बाद आजु नाहियो त पाँच दर्जन तबिलागी पुलिस का सोझा हाजिर हो के बतवलें कि ऊ लोग मरकज में शामिल हो के लवटल बा.
बाकिर एह जमात के अमीर अमीर मौलाना साद अबहियो कवनो कोना में लुकाइल बा दिल्ली पुलिस से कहले बा कि ऊ कोराना के चलते सूतक में बा आ चौदह दिन का बादे बाहर आई.
सोझा आइल 64 तबिलागियन के होम क्वारंटाइन में डालल गइल बा आ पुलिस पूछताछ करत बिया ई लोग केकरा केकरा संपर्क में आइल बा एह बीचे.
bho_Deva lim_Latn bho_Deva bho_Deva bho_Deva bho_Deva